SET ปิดเช้าบวก 5 จุด รับแรงซื้อกลุ่มพลังงาน-แบงก์ คาดบ่ายวิ่งกรอบ 1,630-1,650
SET ปิดเช้าบวก 5 จุด รับแรงซื้อกลุ่มพลังงาน ตามทิศทางราคาพลังงานที่ปรับตัวขึ้น และหุ้นกลุ่มแบงก์หนุน แนวโน้มการลงทุนช่วงบ่าย คาดตลาดฯ เคลื่อนไหวในกรอบ ให้แนวรับไว้ที่ 1,630 จุด และแนวต้านที่ 1,650 จุด
18 ต.ค. 2564

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ดัชนีตลาดหุ้นไทยช่วงเช้าที่ผ่านมาปรับตัวขึ้น ดูดีกว่าตลาดหุ้นอื่นในภูมิภาคเอเชียที่เคลื่อนไหวทั้งในแดนบวกและลบสลับกัน โดยมีปัจจัยบวกมาจากการเปิดประเทศ แต่อย่างไรก็ตามมองว่าเริ่มมีอัพไซด์ที่จำกัด จากรับข่าวไปแล้วในระดับหนึ่ง
ขณะเดียวกันมอง Set index วันนี้ยืนได้ด้วยหุ้นกลุ่มพลังงาน ตามทิศทางราคาพลังงานที่ปรับตัวขึ้น และหุ้นกลุ่มธนาคารพาณิชย์ จากสัปดาห์นี้จะมีการทยอยประกาศผลประกอบการของธนาคารพาณิชย์ รวมถึงนักลงทุนรอดูตัวเลขการนำเข้า ส่งออก ที่จะทยอยประกาศออกมา ซึ่งคาดว่าน่าจะมีอานิสงส์จากความคาดหวังที่เข้ามาช่วยหนุนตลาด
สำหรับแนวโน้มการลงทุนช่วงบ่ายนี้ นางสาวธีรดา คาดว่า ตลาดฯ น่าจะเคลื่อนไหวอยู่ในกรอบ ให้แนวรับไว้ที่ 1,630 จุด และแนวต้านที่ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 3,200.85 ล้านบาท ปิดที่ 144.50 บาท เพิ่มขึ้น 2.00 บาท
DELTA มูลค่าการซื้อขาย 1,579.58 ล้านบาท ปิดที่ 460.00 บาท เพิ่มขึ้น 8.00 บาท
HANA มูลค่าการซื้อขาย 1,535.87 ล้านบาท ปิดที่ 77.25 บาท เพิ่มขึ้น 4.50 บาท
PTTGC มูลค่าการซื้อขาย 1,448.50 ล้านบาท ปิดที่ 67.00 บาท เพิ่มขึ้น 2.25 บาท
BANPU มูลค่าการซื้อขาย 1,332.43 ล้านบาท ปิดที่ 13.10 บาท ราคาไม่เปลี่ยนแปลง
 
 
 